การเจอคนที่น่าจะเป้นแฟนสาว การรักษาความสัมพันธ์ การทำความรู้จักใครบางคน
วิธีที่ง่ายที่สุดในการหาคู่คือการติดต่อกับผู้คนผ่านสิ่งที่คุณทั้งคู่ชอบทำ สิ่งนี้ได้ผลดีกับทั้งคนปกติและคนที่เป็นออทิสติก   หนึ่งในคุณสมบัติหลักของคนที่เป็นออทิสติกคือ "ความสนใจพิเศษ" และอาจจะเป็นเรื่องง่ายหรือยากที่จะหาคนที่มีความสนใจเป็นพิเศษ สิ่งนี้จะเป็นตัวเริ่มบทสนทนาซึ่งเป็นรากฐานที่ดีสำหรับการออกเดท ลองหากลุ่มคนที่ทำสิ่งที่คุณชอบผ่านเว็บไซต์ เช่น Meetup หรือโดยการเข้าร่วมชั้นเรียนแถวบ้าน นึกถึงกิจกรรมทางสังคมที่คุณเคยเข้าร่วม คุณรู้จักใครที่คุณสนใจที่จะพัฒนาความสัมพันธ์ด้วยหรือไม่? นึกเล่นๆ สถานการณ์ทางสังคมไม่จำเป็นต้องเป็นทางกายภาพ วิดีโอเกม เช่น Minecraft อาจจะเป็นวิธีที่ยอดเยี่ยมในการสร้างสัมพันธ์และพบปะผู้คนที่มีความสนใจคล้ายกันโดยไม่ต้องเผชิญกับความกดดันของการเจอกันครั้งแรก แม้ว่าคุณต้องการหาคนที่ยอมรับสไตล์การสื่อสารของคุณแต่ในขั้นต้นคุณอาจจะต้องเรียนรู้ที่จะจีบและเข้าใจวิธีการดูว่ามีใครสนใจคุณ   ดูรายการโทรทัศน์และภาพยนตร์เพื่อให้เข้าใจสัญญาณเหล่านี้แต่รับรู้ว่าภาพเหล่านี้ไม่เหมือนจริงเสมอไป สบตาหรือจ้องตา 2-3 วินาทีแล้วมองไปทางอื่น ลองสังเกตว่าเธอดูเหมือนจะสบตากับคุณหรือเปล่าเพราะนี่อาจจะหมายความว่าเธอชอบคุณ ยิ้มเล็กน้อย คุณควรยิ้มให้กับคนที่คุณชอบแต่ยิ้มเล็กน้อยและหันไปทางอื่นหลังจาก 2-3 วินาที แสดงความมั่นใจ แม้คุณจะรู้สึกประหม่าว่ามีคนชอบคุณหรือไม่แต่คุณก็ต้องแสดงออกว่าคุณไม่รู้สึกประหม่าเลย ขอให้เพื่อน ญาติ หรือคุณครูช่วยให้คุณพร้อมออกเดท เลือกเพื่อนที่มีประสบการณ์ที่ดีในโลกของการออกเดท ถ้าคุณกังวลเกี่ยวกับทักษะการสนทนาของคุณ คุณสามารถสวมบทบาทหรือแม้แต่ซ้อมออกเดทได้   ถามคนสอนว่าพวกเขามองหาอะไรในตัวของคู่รัก คุณทำอะไรที่พวกเขาจะคิดว่าแปลกเวลาไปออกเดท? พวกเขาจะชอบอะไร? บอกพวกเขาว่าคุณชื่นชมความจริงใจของพวกเขา สมุดบันทึกเคล็ดลับการออกเดทน่าจะช่วยได้ การแสดงความรู้สึกด้วยการเขียนจะง่ายกว่าต่อหน้าเมื่อคุณเป็นออทิสติก การหาคู่ทางออนไลน์สามารถเป็นวิธีพบปะผู้คนที่มีจิตใจคล้ายกันในสภาพแวดล้อมที่ปลอดภัยและมีหลักการ  รู้ว่าคุณต้องการอะไรในความสัมพันธ์ คุณกำลังมองหาความสัมพันธ์แบบสบายๆ หรือแบบระยะยาว? ตัดสินใจให้ชัดเจนเพื่อที่จะรู้ว่าต้องทำอย่างไร เว็บไซต์หาคู่ต่างๆ เหมาะกับความต้องการที่แตกต่างกัน เลือกเว็บไซต์หาคู่ที่ดีที่สุดสำหรับคุณ มีเว็บไซต์จับคู่คนที่เป็นออทิสติกซึ่งน่าจะเข้ากันได้ถ้าคุณต้องการ นี่เป็นวิธีที่ดีในการบรรเทาความเครียดจากการอ่านสัญญาณการหาคู่ของคนปกติ เมื่อคุณเริ่มออกเดทก็ต้องมั่นใจว่าคุณดูดีที่สุดแล้ว  อาบน้ำเป็นประจำและเล็มผมและหนวดเคราบนใบหน้า (ถ้ามี) สวมเสื้อผ้าที่สะอาด รีดเรียบ และกระชับ อย่ากลัวที่จะขอให้เพื่อนหรือสมาชิกในครอบครัวที่ชื่นชอบแฟชั่นไปช้อปปิ้งกับคุณ พวกเขาสามารถเลือกเสื้อผ้าที่ช่วยเพิ่มความน่าดึงดูดให้กับคุณ บอกเธอเกี่ยวกับความผิดปกติของคุณและอธิบายว่ามันมีผลอย่างไรกับคุณเมื่อคุณรู้สึกสบายใจ ถ้าคุณกำลังออกเดทกับคนปกติ คุณก็ต้องพบกันครึ่งทาง   เตรียมพร้อมสำหรับคำถามที่น่าอึดอัด ให้คำตอบที่จริงใจและเป็นความจริง ความสัมพันธ์คือการที่ทั้งสองฝ่ายพยายามเข้าใจกันและกัน กระตุ้นให้แฟนสาวของคุณหาข้อมูลจากแหล่งข้อมูลทางออนไลน์ เช่น Autism Acceptance Month the Autism Women's Network และ WikiHow เกี่ยวกับการเป็นออทิสติก แสดงให้เธอเห็นว่าคุณสามารถเป็นคู่รักที่เอาใจใส่แต่บางครั้งคุณต้องใช้ความพยายามมากขึ้นในสถานการณ์ทางสังคม ในทุกความสัมพันธ์ต้องมีขอบเขตทั้งทางเพศและไม่ใช่ทางเพศ และการเป็นออทิสติกสามารถทำให้การอ่านภาษากายเป็นเรื่องยากบอกขอบเขตให้ชัดเจนและไม่ตัดสินกับคู่รักของคุณและขอให้เธอทำแบบเดียวกัน   ขอให้คู่รักบอกคุณอย่างจริงใจว่าอะไรที่ทำให้เธอไม่สบายใจและไม่อยากทำในความสัมพันธ์ ในทางกลับกัน บอกคู่รักของคุณว่าอะไรที่ทำให้คุณไม่สบายใจเพราะเธออาจจะไม่รู้ว่าคุณไม่ชอบการกระทำบางอย่างของเธอ คุณทั้งคู่สามารถเขียนสิ่งเหล่านี้ลงในกระดาษหรือในข้อความ คุณสามารถดูขอบเขตได้อย่างง่ายดายเมื่อเป็นลายลักษณ์อักษรและคุณสามารถแสดงสิ่งเหล่านี้ให้เธอดูในภายหลัง เมื่อคุณเป็นออทิสติกก็มักจะเทิดทูนความจริงและอาจจะไม่สามารถโกหกได้ นี่คือลักษณะที่ดีแต่คุณอาจจะตรงไปตรงมาเกินไปในบางสถานการณ์    เข้าใจว่าเมื่อไหร่ที่ควรจะ “โกหกอย่างบริสุทธิ์” เพื่อไม่ทำร้ายความรู้สึกของคู่รัก เช่น ถ้าแฟนสาวของคุณกลับบ้านมาพร้อมกับชุดใหม่ ลองสวม และถามคุณว่าชุดนี้ดูดีหรือไม่ คุณควรตอบว่า “ใช่” แม้ว่าคุณจะไม่คิดแบบนั้นก็ตาม ในสถานการณ์นี้ อย่ามองคำถามของเธอว่าเธอต้องการความคิดเห็นเกี่ยวกับชุดนี้แต่เธอมีความสุขที่ได้ใส่ชุดนี้และเธอต้องการแบ่งปันความสุขนี้ให้กับคุณ  ยิ่งไปกว่านั้น รับรู้ว่าคนรักของคุณอาจจะไม่ตรงไปตรงมากับคุณ สิ่งนี้ไม่ได้แปลว่าคุณควรอดทนกับการโกหกแต่อยากขอให้คู่รักของคุณเล่าทุกรายละเอียดในชีวิตให้คุณฟัง ถ้าคุณไม่สามารถแสดงความรู้สึกได้ในบางครั้งก็ควรถามไถ่กันทุกสัปดาห์ คุณอาจจะทำสิ่งนี้เมื่อไปดื่มกาแฟหรือทานมื้อเย็นด้วยกัน  ลองมีชุดคำถามที่คุณมักจะถาม สิ่งนี้อาจจะเป็นธรรมเนียมที่หวานแหววในฐานะของคู่รักและวิธีที่ดีเพื่อวางแผนที่จะติดต่อกัน มันจะทำให้คุณทั้งคู่รู้สึกเป็นที่รับฟังและมีคุณค่า ตัวอย่างของชุดคำถาม ได้แก่: สัปดาห์นี้ฉันทำอะไรให้เธอมีความสุข? สัปดาห์ที่แล้วฉันทำอะไรให้เธอเสียใจ? สัปดาห์หน้าเธออยากให้เราทำอะไรด้วยกัน? คอยนึกถึงสิ่งที่คุณสามารถทำเพื่อให้แฟนของคุณยิ้มได้  เก็บรายการสิ่งที่แฟนสาวของคุณชอบในโทรศัพท์มือถือ ถ้าวันหนึ่งเธอบอกว่าเธอชอบดอกพีโอนีและชอบช็อกโกแลตแบบใดเป็นพิเศษก็ควรจดไว้ คอยตรวจสอบรายการนั้น ออกไปและซื้อดอกพีโอนีและช็อกโกแลตให้เธอโดยไม่ต้องมีเหตุผล การเขียนเป็นวิธีที่ดีในการแสดงความรู้สึกให้กับใครบางคนไม่ว่าคุณจะเป็นออทิสติกหรือไม่ก็ตาม   คุณสามารถเขียนจดหมายแบบดั้งเดิมหรืออีเมลก็ได้ เขียนสิ่งที่คุณชอบเกี่ยวกับคู่รักและให้เธออ่านสิ่งเหล่านั้น เมื่อคุณชวนใครไปออกเดทครั้งแรก คุณต้องดทำให้สบายๆ เพื่อไม่ให้เป็นทางการจนเกินไป  ลองพูดว่า “เสาร์นี้ไปดูหนังกันไหม?” การส่งข้อความหรือแชททางออนไลน์เป็นวิธีที่ดีในการเชื้อเชิญเป็นครั้งแรก ขอให้คนสอนดูข้อความของคุณก่อนที่คุณจะส่ง สิ่งนี้จะช่วยคลายกังวลและทำให้คุณรู้ว่าควรคาดหวังอะไรจากคู่เดทของคุณ  อย่ารู้สึกว่าคุณต้องไปออกเดทครั้งแรกแบบเดิมๆ ถ้าคุณไม่ต้องการ บาร์อาจจะเสียงดังเกินไปและการไปทานมื้อเย็นอาจจะกดดันให้คุณต้องพูดมากเกินไป ลองไปออกเดทแบบทำกิจกรรม เช่น ถ้าคุณชอบโยนโบว์ลิ่งก็ชวนคู่เดทของคุณไปโยนโบว์ลิ่ง เมื่อมีช่องว่างในบทสนทนา คุณจะสามารถพูดถึงเกมของคุณได้ ถ้าคุณชอบศิลปะก็พาเธอไปพิพิธภัณฑ์ศิลปะ คุณจะสามารถพูดเรื่องศิลปะด้วยกันและสถานที่จะทำให้ความเงียบเป็นที่ยอมรับกว่าเดิม ถ้าคุณเจอคนที่มีความสนใจเหมือนกันก็ลองไปออกเดทแบบที่เกี่ยวข้องกับความสนใจนี้ เขียนแผนการสำหรับการไปออกเดทของคุณ คู่เดทของคุณจะชื่นชมความตั้งใจที่คุณวางแผนและคิดว่ามันโรแมนติก เมื่อคุณไปออกเดทก็ควรปล่อยให้คู่เดทของคุณพูดอย่างน้อยครึ่งหนึ่งของเวลาทั้งหมด ในขณะที่คุณรับฟังก็ควรพยักหน้าเป็นบางครั้งและมีส่วนร่วมด้วยข้อความสั้นๆ เช่น “มันน่าสนใจนะ” เพื่อทำให้เธอรู้ว่าคุณรับฟังอย่างตั้งใจ  ถามคำถามปลายเปิดและถ้าคุณถามคำถามปลายปิดก็ควรตามด้วยบางอย่างที่เป็นปลายเปิด เช่น ถ้าคุณถามว่า “เธอมีพี่น้องไหม?” และเธอพูดว่า “มีพี่ชาย 2 คน” คุณสามารถพูดว่า “นิสัยของพวกเขาเป็นยังไง?” เมื่อคู่เดทของคุณถามคำถามก็อย่าตอบสั้นๆ แต่อย่าเป็นคนที่พูดตลอดเวลาเช่นกัน ดูว่าเธอชอบอะไร ภาพยนตร์ หนังสือ เพลง หรือเกมโปรดของเธอคืออะไร? งานอดิเรกของเธอคืออะไร? หลังจากที่เธอบอกสิ่งที่เธอชอบแล้ว เมื่อคุณกลับบ้านก็ควรค้นคว้าสิ่งเหล่านั้น วิธีนี้จะช่วยให้คุณรู้ว่าเธอชอบอะไรและมีเรื่องให้พูดเมื่อไปออกเดทด้วยกันครั้งที่ 2 มันเจ็บปวดแต่จำไว้ว่าทุกคนเคยเจอสิ่งนี้ในช่วงหนึ่งของชีวิต มองดูผู้คนรอบตัว คนเหล่านี้เหมือนคุณหรือเปล่า? แน่นอนว่าไม่ มันไม่ได้แปลว่ามีอะไรผิดปกติกับพวกเขาแค่พวกเขาไม่เหมาะสมกับคุณ คุณอาจจะไม่เหมาะสมกับเธอเช่นเดียวกันและนั่นไม่ได้แปลว่ามีบางอย่างผิดปกติกับคุณ   ถ้าคุณกังวลว่าจะถูกปฏิเสธก็ควรหาคำพูดโต้ตอบการถูกปฏิเสธล่วงหน้า เช่น พูดว่า “โอเค เอาไว้เจอกันก็แล้วกัน” และเดินจากไป  ถ้าคุณชวนใครบางคนไปออกเดททางออนไลน์หรือด้วยข้อความ ความเงียบมักจะแปลว่าไม่ อย่าโต้ตอบเพิ่มเติม อย่าท้อหลังจากถูกปฏิเสธหนึ่งครั้ง เดินหน้าต่อไปกับใครคนอื่น การออกเดทต้องใช้ความพยายาม การถูกปฏิเสธแค่แปลว่าคุณทั้งสองคนไม่เหมาะสมกัน มันไม่ได้แปลว่ามีบางอย่างผิดปกติกับคุณ
เจอใครบางคนผ่านความสนใจที่มีร่วมกัน. ฝึกอ่านสัญญาณทางสังคมของคนปกติถ้าผู้หญิงที่คุณกำลังจีบนั้นเป็นคนปกติ. หาคนสอน. ลองหาคู่ทางออนไลน์. ดูแลรูปร่างหน้าตาของคุณ. อธิบายการเป็นออทิสติก. ทำขอบเขตให้ชัดเจน. ให้การตอบรับที่เอาใจใส่แทนที่จะตอบอย่างจริงใจจริงๆ. ถามไถ่กันและกัน. แสดงออกถึงความรัก. เขียนจดหมาย. เริ่มอย่างเนียนๆ. วางแผนการออกเดท. ปล่อยให้เธอพูด. หาสิ่งที่เธอชอบ. ยอมรับถ้าเธอปฏิเสธ.
https://www.wikihow.com/Get-a-Girlfriend-When-You%27re-Autistic https://www.wikihow.com/Get-a-Girlfriend-When-You%27re-Autistic https://www.wikihow.com/Get-a-Girlfriend-When-You%27re-Autistic
Meeting a Potential Girlfriend Maintaining Your Relationship Getting to Know Someone